**До: Общински съвет Пловдив**

**ДОКЛАД**

Правно основание: чл. 21.(2) от ЗМСМА  
и  
§2 т.2. от Допълнителни разпоредби от   
Правилник за организацията и дейността   
на пловдивски общински съвет

от Политически представителна група на общински съветници

**ДЕМОКРАТИЧНА БЪЛГАРИЯ - ОБЕДИНЕНИЕ**

***Относно: Изменения в Правилника за организацията и дейността на Общински съвет Пловдив***

Уважаеми общински съветници,

Настоящият доклад за изменение на Правилника за организацията и дейността на Пловдивски общински съвет цели да повиши доверието в ПОС чрез въвеждане на повече прозрачност в работата на общинския съвет и на местната власт като цяло, като допринесе за повече достъпност и информираност на обществото относно актовете на ПОС и процеса на тяхното обсъждане и приемане, повече отчетност на общинските съветници за взиманите решения, повече възможности за контрол от страна на ПОС върху работата на районните администрации и тази на кмета.

Настоящите предложения са в следните ключови посоки:

* Публична достъпност на работата на ПОС чрез видеоизлъчвания на заседанията на Съвета и комисиите.
* Публична достъпност на работата на ПОС чрез публично оповестяване на всички документи, с които работят комисиите в ПОС и самият Общински съвет.
* Публична достъпност на актовете на ПОС чрез своевременно публикуване на интернет сайта на ПОС или Община Пловдив не само на приетите решения, но и на разглежданите доклади и питания, като по този начин се дава възможност на граждани и граждански организации информирано да участват в обсъжданията
* Повече отчетност в работата на общинските съветници чрез публикуване на поименните гласувания от ПОС и показване на гласуването по политически групи при видеоизлъчването на заседанията на Съвета
* По-лесно търсене на съдържанието на гласуваните документи с изискване докладите от администрацията, общински съветници и общински дружества да бъдат внасяни в машинно-четим вид, който позволява индексиране на съдържанието от интернет-търсачки и значително ще спомогне за прозрачността на работата на общинския съвет

Въвеждането и изпълнението на предлаганите изменения не се очаква да изисква значителни финансови средства и може да се поеме от настоящия бюджет.

Резултатът и въздействието при въвеждане на настоящите предложения ще постигне значително по-високи нива на прозрачност в работата на пловдивски общински съвет, повече отчетност на работата на общинските съветници и в крайна сметка цели повишаване на доверието към институциите на местната власт.

С уважение,

ПРОЕКТ

РЕШЕНИЕ №

на Общински съвет Пловдив

от …................. 2019 година

***Относно: Изменения в Правилника за организацията и дейността на Общински съвет Пловдив***

на основание §2 т.2. от Допълнителни разпоредби от Правилник за организацията и дейността на пловдивски общински съвет и чл. 21 ал. 2 от ЗМСМА

ОБЩИНСКИ СЪВЕТ ПЛОВДИВ

РЕШИ:

Приема следните изменения в ПРАВИЛНИК ЗА ОРГАНИЗАЦИЯТА И ДЕЙНОСТТА НА ПЛОВДИВСКИ ОБЩИНСКИ СЪВЕТ (Приет с Решение №290, взето с Протокол №13 от 12.07.2012г.; Изм. и доп. С Решение №441, взето с Протокол №18 от 25.10.2012г.; Изм. и доп. с Решение № 3, взето с Протокол №1 от 23.01.2014г.; Изм. и доп. с Решение № 434, взето с Протокол №21 от 17.12.2015г.;Изм. и доп. с Решение № 225, взето с Протокол № 11 от 19.06.2018г.)

1. **Чл. 32(2)** „Членовете на комисиите се информират за датата и часа на заседанията (по телефон, GSM, SMS, е-mail) от служител в отдел „Експертно-техническо обслужване” на Общинския съвет най-късно 24 часа преди самото заседание. Проектът на дневния ред се изготвя от председателя на комисията в съответствие с постъпилите проекти и се обявява на членовете на комисията в деня на заседанието“

**се изменя по следния начин:**

„Членовете на комисиите се информират за датата и часа на заседанията (по телефон, GSM, SMS, е-mail) от служител в отдел „Експертно-техническо обслужване” на Общинския съвет най-късно 24 часа преди самото заседание. Проектът на дневния ред се изготвя от председателя на комисията в съответствие с постъпилите проекти и се обявява на членовете на комисията и публично на страницата на община Пловдив до 24 часа преди заседанието“.

1. **Чл. 32(3)** „В сро​ка по ал. 2 всич​ки ма​те​ри​а​ли за за​се​да​ни​е​то (без днев​ния ред) са на раз​по​ло​же​ние на чле​но​ве​те на ко​ми​си​и​те на хар​ти​ен и елек​т​ро​нен носител в от​дел „Ек​с​пер​т​но-тех​ни​чес​ко об​с​луж​ва​не” на Об​щин​с​кия съ​вет или се по​лу​ча​ват по елек​т​ро​нен път при ус​ло​вия и по ред, оп​ре​де​ле​ни от председате​ля на Об​щин​с​кия съ​вет“

**се изменя по следния начин:**

„В сро​ка по ал. 2 всич​ки ма​те​ри​а​ли за за​се​да​ни​е​то са на разпо​ло​же​ние на членове​те на ко​ми​си​и​те на хар​ти​ен и елек​т​ро​нен носител в от​дел „Ек​с​пер​т​но-тех​ни​чес​ко об​с​луж​ва​не” на Об​щин​с​кия съ​вет или се по​лу​ча​ват по елек​т​ро​нен път при ус​ло​вия и по ред, оп​ре​де​ле​ни от председате​ля на Об​щин​с​кия съ​вет. Всички материали за заседанието се оповестяват публично на страницата на община Пловдив, като администрацията на общински съвет предприема необходимите мерки за заличаване на информация с цел спазване на действащото българско и европейско законодателство за защита на личните данни.

1. **В чл. 32 се създава нова ал. 6** със следния текст:

„Заседанията на комисиите се излъчват на интернет страницата на община Пловдив в реално време с информация за разглежданата точка от дневния ред и начина на гласуване на общинските съветници.

1. **В чл. 32 се създава нова ал. 7** със следния текст:

„Всички явни гласувания в комисиите са поименни.“

1. **В чл. 32** **се създава нова ал. 8** със следния текст:

„Писменият протокол по ал. 5 и информацията за гласуванията съобразно ал.7 се публикуват на страницата на община Пловдив в срок до 24 часа след заседанието на всяка постоянна комисия.

1. **В чл. 44 се създава нова ал. 8** със следния текст:

„Заседанията на Общински съвет Пловдив се излъчват на интернет страницата на община Пловдив в реално време с информация за разглежданата точка от дневния ред и начина на гласуване на общинските съветници.

1. **Чл. 46. (1) „**За​се​да​ни​е​то на Об​щин​с​кия съ​вет се провежда по пред​ва​ри​тел​но обя​вен дне​вен ред, кой​то се гла​су​ва в на​ча​ло​то“

**се изменя по следния начин:**

„За​се​да​ни​е​то на Об​щин​с​кия съ​вет се провежда по пред​ва​ри​тел​но обя​вен дневен ред, кой​то се гла​су​ва в на​ча​ло​то на заседанието на общински съвет и се оповестява публично заедно с материалите за сесията на страницата на община Пловдив най-късно до 48 часа преди заседанието на общински съвет. Администрацията на общински съвет предприема необходимите мерки за заличаване на информация от материалите за сесията с цел спазване на действащото българско и европейско законодателство за защита на личните данни.

1. **Чл. 63. (1)** „Гласуването е лично. Гласува се „за”, „против” и „въздържал се”. Гласуване то се извършва явно или тайно. Тайното гласуване се извършва след решение на Общинския съвет“

**се изменя по следния начин:**

„Гласуването е лично. Гласува се „за”, „против” и „въздържал се”. Гласуването се извършва явно или тайно. Тайното гласуване се извършва след решение на Общинския съвет. Всички явни гласувания са поименни.“

1. В **чл. 61 се създава нова ал. 8** със следния текст:

Видеозаписът по чл. 44(8), протоколът от заседанието на общински съвет, актовете и мотивите към тях, решенията на общински съвет и информацията за поименното гласуване се оповестяват на гражданите чрез електронната страница на Общинския съвет в срок до 24 часа след приключване на заседанието.

1. **В чл. 80 се създава нова ал. 4** със следния текст:

„Председателят на Общински съвет поддържа публичен регистър на питанията до кмета на община Пловдив и постъпилите писмени отговори по тях. В хипотезата на устен отговор на питане в регистъра по настоящата алинея се отбелязва конкретното заседание, на което кметът или упълномощено от него лице е отговорил, с връзка към протокола от същото.

Настоящото решение е прието на .. заседание на общински съвет Пловдив, проведено на ….. 2019 г., Протокол № .. от …......2019 г.